Sabina Frančeska Foišora

Sabina Frančeska Foišora (; dzimusi  Timišoarā) ir Rumānijas starptautiskā lielmeistare šahā (2007), kas kopš 2008. gada pārstāv ASV.

 Biogrāfija 
Vairākkārt pārstāvējusi Rumāniju Eiropas un Pasaules junioru šaha čempionātos, kuros izcīnījusi trīs medaļas: sudraba (2004. gada Eiropas junioru šaha čempionātā U16 vecuma grupā) un 2 bronzas (2003. gada Eiropas junioru šaha čempionātā U14 vecuma grupā un 2007. gada Eiropas junioru šaha čempionātā U18 vecuma grupā). 2008. gadā uzvarējusi Rumānijas junioru šaha čempionātā U20 vecuma grupā.

Par panākumiem turnīros FIDE 2005. gadā Foišorai piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu.

Piedalījusies Pasaules sieviešu šaha čempionātos pēc izslēgšanas sistēmas:
 2008. gadā Naļčikā 1. kārtā dramatiskā cīņā piekāpusies Monikai Socko;2008 FIDE Knockout Matches
 2017. gadā Teherānā 1. kārtā zaudējusi Taņai Džunji;
 2018. gadā Hantimansijskā 1. kārtā zaudējusi Antoanetai Stefanovai.Women’s World Championship 2018

2008. gadā pārcēlusies uz Baltimoru, kur sākusi mācības Mērilendas Universitātē. Kopš 2009. gada regulāri piedalās ASV sieviešu šaha čempionātos. 2017. gadā izcīnījusi uzvaru ASV sieviešu šaha čempionātā. 2021. gada oktobrī dalījusi 10.-12. vietu ASV sieviešu šaha čempionātā. 2022. gada oktobrī Sentluisā ierindojusies 13. vietā ASV sieviešu šaha čempionātā.

Pārstāvējusi ASV komandu lielākajos komandu šaha turnīros:
 Pasaules šaha olimpiādēs piedalījusies 4 reizes (2010-2016);OlimpBase :: Women's Chess Olympiads :: Sabina-Francesca Foisor
 Pasaules komandu šaha čempionātos piedalījusies 3 reizes (2013-2015, 2019).OlimpBase :: World Women's Team Chess Championship :: Sabina-Francesca Foisor

 Personīgā dzīve 
Piedzimusi šahistu ģimenē — tēvs Ovidiu-Doru Foišors (dzimis 1959. gadā) ir Rumānijas starptautiskais meistars, māte Kristina-Adela Foišora (1967—2017) bija starptautiskā lielmeistare, bet māsa Mihaela-Veronika (dzimusi 1994. gadā) ir starptautiskā meistare.

 Atsauces 

 Ārējās saites 

Kategorija:1989. gadā dzimušie
Kategorija:Timišas žudecā dzimušie
Kategorija:ASV šahisti
Kategorija:Rumānijas šahisti